Bjørndalen gjør alt for å bli med på fødselen
Det har 42-åringen valgt å ta høyde for, og derfor varsler han allerede nå at han dropper høstens to høydeopphold før sesongstarten. – Planen er at jeg ikke skal være med på høydesamlingene. Jeg dropper all høyde i år. Det kolliderer med fødselen til Darja og den skal jeg være med på. Da er det faktisk noe som er viktigere enn skiskyting og høydetrening, sier Bjørndalen til VG. I begynnelsen av oktober blir han og skiskytterkjæresten Darja Domratsjeva (29) foreldre. Det ser de begge frem til. – Men jeg innser at det blir en spesiell kombinasjon å få barn og samtidig drive toppidrett. Jeg tror det er smart at jeg ikke skal satse mer enn to år til. Skiskyting er en veldig tidkrevende idrett hvor du må holde på hele dagen hele året hvis du skal bli god. Og tid har du ikke hvis du har små barn, sier Bjørndalen som tror han får bruk for all sin erfaring når han skal kombinere skiskytterkarrieren og pappalivet. – Jeg får gjøre det som jeg vet fungerer i min sport og så får jeg bruke resten av tiden på familien.Vi er på Tusenfryd utenfor Oslo hvor Bjørndalen nettopp har vært testpilot for fornøyelsesparkens nye attraksjon, «Ragnarok». Selv kom han seg «bare» til Sommarland i Bø som ung, inntil han i dag satte rekord i antall turer i vannparken på én time. Selv om han selv legger opp - og nå er det endelig - vet han ikke om kjæresten skal fortsette skiskytterkarrieren. – Vi må nesten se det an. Når du får barn vet du ikke hva som skjer med drivkraften din. Har hun motivasjon til å fortsette så må hun få lov til å gjøre det. Men det er ikke noe vi har diskutert så mye. Sett denne? Nå leter Bjørndalen og Domratsjeva etter barnevaktEtter planen skal Darja Domratsjeva gjøre comeback i vinter etter fødselen. Da har hun vært borte fra idretten i halvannen sesong. – Hvordan går det med kjæresten og svangerskapet? – Det har gått veldig bra. Darja har vært uforskammet sprek og i god form. – Dere har vært på utkikk etter en barnepasser som kan hjelpe dere i starten. Har dere funnet en? – Nei, vi har ikke fått tak i noen «nanny» enda. Vi leter fortsatt, sier Ole Einar Bjørndalen.
Selv om Ole Einar Bjørndalens gravide kjæreste Darya Domratsjeva er «uforskammet sprek» nå, er skiskytteren forberedt på at det kan endre seg.